2010R0275 — FI — 23.05.2014 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION ASETUS (EU) N:o 275/2010, annettu 30 päivänä maaliskuuta 2010, Euroopan parlamentin ja neuvoston asetuksen (EY) N:o 295/2008 täytäntöönpanosta yritystoiminnan rakennetilastojen laadun arviointiperusteiden osalta (ETA:n kannalta merkityksellinen teksti) (EYV L 086, 1.4.2010, p.1)

Muutettu:









▼B

KOMISSION ASETUS (EU) N:o 275/2010,

annettu 30 päivänä maaliskuuta 2010,

Euroopan parlamentin ja neuvoston asetuksen (EY) N:o 295/2008 täytäntöönpanosta yritystoiminnan rakennetilastojen laadun arviointiperusteiden osalta

(ETA:n kannalta merkityksellinen teksti)







EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon yritystoiminnan rakennetilastoista 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 295/2008 ( 1 ) ja erityisesti sen 11 artiklan 2 kohdan j alakohdan, sekä katsoo seuraavaa: (1) Asetuksessa (EY) N:o 295/2008 määritettiin yhteinen järjestelmä Euroopan unionissa toimivien yritysten rakennetta, toimintaa, kilpailukykyä ja tuloksia koskevien eurooppalaisten tilastojen keräämiselle, laatimiselle, toimittamiselle ja arvioinnille. (2) Olisi suoritettava laadun arviointi asetuksen (EY) N:o 295/2008 6 artiklan mukaisesti tietojen tuomien hyötyjen vertaamiseksi niiden keräämisestä aiheutuviin kustannuksiin ja erityisesti pienille yrityksille aiheutuvaan rasitteeseen. Tätä varten on tarpeen vahvistaa laadun arviointiperusteet ja pääindikaattorit. (3) Tässä asetuksessa säädetyt toimenpiteet ovat tilasto-ohjelmakomitean lausunnon mukaiset, sekä katsoo seuraavaa: ON HYVÄKSYNYT TÄMÄN ASETUKSEN:







1 artikla

Perusteet jäsenvaltioiden toimittamien laatuselvitysten laadun ja sisällön arvioimiseksi vahvistetaan tämän asetuksen liitteessä.

2 artikla

Kansallisten viranomaisten nimeämän organisaation on siirrettävä tai ladattava sähköisesti laatuselvityksiä varten tarvittavat tiedot ja metatiedot komission (Eurostat) ylläpitämään keskitettyyn tietojen vastaanottopisteeseen. Tietojen toimitusmuodon on oltava Eurostatin täsmentämien tiedonsiirtostandardien mukainen.

3 artikla

Ensimmäinen laatuselvitys, joka koskee viitevuoden 2008 tietoja, on toimitettava 31 päivään maaliskuuta 2011 mennessä. Belgialle, Kyprokselle, Saksalle, Kreikalle, Luxemburgille, Maltalle, Romanialle ja Yhdistyneelle kuningaskunnalle on myönnetty kolmen kuukauden lisäaika viitevuotta 2008 koskevien laatuselvitysten toimittamiselle. Seuraavat selvitykset on toimitettava komissiolle (Eurostat) viimeistään 27 kuukauden kuluttua sen viitekauden päättymisestä, jolta tiedot kerättiin.

4 artikla

Komissio (Eurostat) arvioi toimitettujen tietojen laadun ja laatii ja julkaisee kertomuksen Euroopan tilastojen laadusta.

5 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE

Laatuselvitykset ja yritystoiminnan rakennetilastojen laadun arviointiperusteet

I JAKSO

Laatuselvitykset

Yhteisten laatuperusteiden tulkintaa koskevia lisäohjeita annetaan yritystoiminnan rakennetilastoja koskevassa käsikirjassa (Structural Business Statistics Manual), jonka komissio (Eurostat) on laatinut yhteistyössä jäsenvaltioiden kanssa. Laatuselvitys sisältää sekä määrällisiä että laadullisia tietoja. Komissio (Eurostat) toimittaa niiden määrällisten indikaattoreiden tulokset, jotka voidaan laskea jäsenvaltioiden toimittamista tiedoista. Jäsenvaltioiden on kommentoitava indikaattoreita ja avustettava Eurostatia niiden tulkitsemisessa tiedonkeruumenetelmiensä perusteella, ja niiden on toimitettava muut määrälliset indikaattorit sekä laadulliset tiedot.

Jäsenvaltioiden on toimitettava seuraavat selvitykset:

— Selvitys asetuksen (EY) N:o 295/2008 liitteiden I–IV laatunäkökohdista. Jos jäsenvaltiot pitävät sitä tarpeellisena, ne voivat toimittaa erilliset selvitykset kyseisen asetuksen liitteistä I, II, III ja IV.

— Selvitys asetuksen (EY) N:o 295/2008 liitteen V laatunäkökohdista.

— Selvitys asetuksen (EY) N:o 295/2008 liitteen VI laatunäkökohdista.

— Selvitys asetuksen (EY) N:o 295/2008 liitteen VII laatunäkökohdista.

— Selvitys asetuksen (EY) N:o 295/2008 liitteen VIII laatunäkökohdista. Jos kyseisen asetuksen liitteen VIII tilastojen laatimiseksi tarvittavat tiedot kerätään samassa tutkimuksessa kuin liitteitä I–IV varten tarvittavat tiedot, asetuksen liitteen VIII laatunäkökohtia koskevaa erillistä selvitystä ei tarvitse toimittaa.

— Selvitys asetuksen (EY) N:o 295/2008 liitteen IX laatunäkökohdista.

▼M1

II JAKSO

Aikataulu

Komissio (Eurostat) toimittaa jäsenvaltioille vuodesta 2011 alkaen kunkin vuoden tammikuun loppuun mennessä Euroopan tilastojärjestelmän (ESS) laatuselvitysten vakiojäsentelyä noudattavat laatuselvitykset viitevuodesta t – 3 osittain esitäytettyinä määrällisillä indikaattoreilla ja muilla komission (Eurostat) saatavissa olevilla tiedoilla liitteistä I, II, III, IV, VIII ja IX. Näiden liitteiden osalta jäsenvaltioiden on toimitettava komissiolle (Eurostatille) joka vuosi 31 päivään maaliskuuta mennessä täydennetyt laatuselvitykset.

Komissio (Eurostat) toimittaa jäsenvaltioille vuodesta 2021 alkaen kymmenen vuoden välein Euroopan tilastojärjestelmän (ESS) laatuselvitysten vakiojäsentelyä noudattavat laatuselvitykset viitevuodesta t – 3 osittain esitäytettyinä määrällisillä indikaattoreilla ja muilla komission (Eurostat) saatavissa olevilla tiedoilla liitteistä V, VI ja VII. Näiden liitteiden osalta jäsenvaltioiden on toimitettava komissiolle (Eurostatille) vuodesta 2021 alkaen kymmenen vuoden välein 31 päivään maaliskuuta mennessä täydennetyt laatuselvitykset.

▼B

III JAKSO

Laatuperusteet

Jäsenvaltioiden toimittamia, asetuksen (EY) N:o 295/2008 liitteiden I–IX tilastoja koskevia tietoja arvioidaan Euroopan parlamentin ja neuvoston asetuksen (EY) N:o 223/229 ( 2 ) 12 artiklan 1 kohdassa lueteltujen laatuperusteiden mukaisesti; nämä perusteet ovat relevanssi, tarkkuus, ajantasaisuus, oikea-aikaisuus, saatavuus, selkeys, vertailukelpoisuus ja yhtenäisyys.

1. Relevanssi

Relevanssilla tarkoitetaan sitä, missä määrin tilastot täyttävät käyttäjien nykyiset ja potentiaaliset tarpeet.

2. Tarkkuus

Tarkkuudella tarkoitetaan estimaattien läheisyyttä tuntemattomiin todellisiin arvoihin nähden.

3. Yhtenäisyys

Yhtenäisyydellä tarkoitetaan sitä, voidaanko tietoja luotettavasti yhdistellä eri tavoin ja eri käyttötarkoituksia varten.

4. Vertailukelpoisuus

Vertailukelpoisuudella tarkoitetaan käytettyjen tilastollisten käsitteiden, mittausvälineiden ja menettelyjen eroavaisuuksien vaikutuksen mittaamista, kun tilastoja verrataan maantieteellisten alueiden, eri alojen tai eri ajanjaksojen välillä.

5. Ajantasaisuus ja oikea-aikaisuus

Ajantasaisuudella tarkoitetaan ajanjaksoa tiedon saatavuuden ja sen kuvaaman tapahtuman tai ilmiön välillä. Oikea-aikaisuudella tarkoitetaan viivettä tiedon julkistamispäivämäärän ja tavoitepäivämäärän (päivämäärä, johon mennessä tieto olisi pitänyt toimittaa) välillä.

6. Saatavuus ja selkeys

Saatavuudella ja selkeydellä tarkoitetaan niitä ehtoja ja yksityiskohtaisia sääntöjä, joiden mukaisesti käyttäjät voivat saada, käyttää ja tulkita tietoja.

IV JAKSO

Tarkkuutta (ja luotettavuutta) koskevat määrälliset indikaattorit, jotka jäsenvaltioiden on toimitettava

Tässä jaksossa kuvatut määrälliset indikaattorit on toimitettava ainoastaan asetuksen (EY) N:o 295/2008 liitteissä I–IV lueteltuja tilastoja varten jäljempänä esitetyn mukaisesti. Tiedot on toimitettava tämän asetuksen liitteen V jaksossa kuvatussa teknisessä muodossa.

1. Variaatiokertoimet

Seuraavat tiedot on toimitettava vain, jos käytetään otantatutkimuksia tai otantatutkimusten ja hallinnollisten tietojen yhdistelmää.

Jäsenvaltioiden on ilmoitettava tiedot jäljempänä esitetyistä ominaisuuksista, tasoista ja sarjoista. Variaatiokertoimien laskemisessa huomioon otettavat näkökohdat määritellään tarkemmin yhteistyössä jäsenvaltioiden kanssa. Variaatiokertoimien laskemisessa käytettyjen menetelmien kuvaus (tietokoneohjelmisto mukaan lukien) on sisällytettävä laatuselvitykseen.

a) NACE Rev. 2:n pääluokkiin B–J ja L–N ja pääryhmään 95 kuuluvia toimintoja koskevien vuotuisten yritystilastojen osalta (sarjoista 1A, 2A, 3A ja 4A toimitettavat tiedot siten kuin ne on määritelty komission asetuksessa (EY) N:o 251/2009 ( 3 )) seuraavien ominaisuuksien (siten kuin ne on määritelty komission asetuksessa (EY) N:o 250/2009 ( 4 )) variaatiokerroin on toimitettava jäljempänä määritellyn yksityiskohtaisuustason ja toimialajaottelun mukaisesti: — ominaisuus 12110 NACE Rev. 2:n kolminumerotasolla (ryhmät); — ominaisuudet 11110, 12110, 12150, 13310, 15110 ja 16110 NACE Rev. 2:n pääluokkatasolla pääluokissa B–J ja L–N ja NACE Rev. 2:n kaksinumerotasolla (pääryhmät) pääryhmissä 45–47 ja 95.

b) NACE Rev. 2:n pääluokkiin C–J ja L–N ja pääryhmään 95 kuuluvia toimintoja koskevien, työllisyyteen perustuviin kokoluokkiin jaoteltujen vuotuisten yritystilastojen osalta (sarjoista 1B, 2B, 3B ja 4B toimitettavat tiedot) variaatiokerroin on toimitettava jäljempänä määritellyn yksityiskohtaisuustason ja toimialajaottelun mukaisesti sekä jäljempänä määritellyistä kokoluokista: — ominaisuudet 11110, 12110, 12150 ja 16110; — NACE Rev. 2:n pääluokkatasolla pääluokista B–J ja L–N sekä NACE Rev. 2:n kaksinumerotasolla (pääryhmät) pääryhmästä 95; — kokoluokat 0–9, 10–19, 20–49, 50–249 ja 250+ NACE Rev. 2:n pääluokista B–F, ja kokoluokissa 0–1, 2–9, 10–19, 20–49, 50–249 ja 250+ NACE Rev. 2:n pääluokista G–J ja L–N sekä pääryhmästä 95.

2. Yksikkökato

Seuraavat tiedot on toimitettava vain, jos käytetään otantatutkimuksia, otantatutkimusten ja hallinnollisten tietojen yhdistelmää tai ainoastaan hallinnollisia tietoja. Yksikkökadon laskemisessa huomioon otettavat näkökohdat määritellään tarkemmin yhteistyössä jäsenvaltioiden kanssa.

Jäsenvaltioiden on ilmoitettava tiedot painotetusta yksikkökadosta NACE Rev. 2:n pääluokkiin B–J ja L–N sekä pääryhmään 95 kuuluvista toiminnoista NACE Rev. 2:n kolminumerotasolla. Jos ominaisuuksien 11110, 12110, 12150, 13310, 15110 ja 16110 osalta käytetään useita tutkimus- tai hallinnollisia lähteitä, on toimitettava erilliset yksikkökatoindikaattorit ja mainittava muuttujan numero asianomaisessa kentässä. Yksikkökato on painotettava, mieluiten palkatun henkilöstön lukumäärällä. Vaihtoehtoisesti voidaan käyttää liikevaihtoa.

V JAKSO

Laatuselvityksen ja laatuindikaattoreiden toimittamisessa noudatettava tekninen muoto

Selvitystä ja laatuindikaattorisarjaa toimitettaessa on käytettävä asianmukaisia tietokokonaisuuden tunnuksia. Laatuselvitysten yksityiskohtainen sisältö sovitaan yhdessä jäsenvaltioiden kanssa. Jäsenvaltioiden on täytettävä esitäytetyt laatuselvitykset ja palautettava ne komissiolle (Eurostat). Kahden laatuindikaattorin (variaatiokertoimet ja yksikkökato) toimittamisessa on käytettävä jäljempänä määriteltyä tietuerakennetta, joka on samankaltainen kuin yritystoiminnan rakennetilastojen toimittamisessa noudatettava tekninen muoto.

1. Tietokokonaisuuden tunnukset

Yritystoiminnan rakennetilastojen laatuperusteita toimitettaessa on käytettävä seuraavia tietokokonaisuuden tunnuksia:







Sarjan tyyppi Nimi Tietokokonaisuuden tunnus Muuttujan 12110 variaatiokertoimet NACE:n kolminumerotasolla NACE Rev. 2:n pääluokissa B–J ja L–N sekä pääryhmässä 95 QAG RSBSQUAL_QAG_A Muuttujien 11110, 12110, 12150, 13310, 15110 ja 16110 variaatiokertoimet NACE Rev. 2:n pääluokkatasolla pääluokissa B–J ja L–N sekä myös NACE Rev. 2:n kaksinumerotasolla pääryhmissä 45, 46, 47 ja 95. QAS RSBSQUAL_QAS_A Muuttujien 11110, 12110, 12150, 16110 variaatiokertoimet NACE Rev. 2:n pääluokkatasolla pääluokissa H–J ja L–N sekä myös NACE Rev. 2:n kaksinumerotasolla pääryhmässä 95 sekä kokoluokittain Q1B RSBSQUAL_Q1B_A Muuttujien 11110, 12110, 12150 ja 16110 variaatiokertoimet NACE Rev. 2:n pääluokissa B–E; tiedot NACE:n pääluokittain ja kokoluokittain Q2B RSBSQUAL_Q2B_A Muuttujien 11110, 12110, 12150 ja 16110 variaatiokertoimet NACE Rev. 2:n pääluokassa G; tiedot NACE:n pääluokittain ja kokoluokittain Q3B RSBSQUAL_Q3B_A Muuttujien 11110, 12110, 12150 ja 16110 variaatiokertoimet NACE Rev. 2:n pääluokassa F; tiedot NACE:n pääluokittain ja kokoluokittain Q4B RSBSQUAL_Q4B_A Painotettu yksikkökato NACE Rev. 2:n pääluokissa B–J ja L–N QN RSBSQUAL_QN_A Laatuselvitys QR RSBSQUAL_QR_A

2. Tietokokonaisuuden rakenne

Tässä kappaleessa vahvistetaan toimitettavien tietueiden rakenne. Tietueissa on käytettävä koodeja, jotka sisältyvät viitetietokantaa koskeviin vakiokoodiluetteloihin. Nämä koodiluettelot lisätään yritystoiminnan rakennetilastoja koskevaan käsikirjaan viimeistään kaksi kuukautta ennen ensimmäistä tiedonsiirtoa. Koodiluetteloissa ainoastaan täsmennetään tietojen toimittamisessa noudatettavat koodit, eivätkä muutokset millään tavalla lisää asetuksessa (EY) N:o 251/2009 edellytettyä yksityiskohtaisuustasoa. Myös tässä asetuksessa edellytettyjen määrällisten tietojen siirtämisessä käytettävä tekninen muoto vahvistetaan yritystoiminnan rakennetilastoja koskevassa käsikirjassa.







Kenttä Kuvaus Sarja Sarjan QAG, QAS, Q1B, Q2B, Q3B, Q4B tai QN koodi Vuosi Viitevuoden koodi Alueellinen yksikkö Vastaa maakoodia Kokoluokka Kokoluokan koodi Toimiala NACE Rev. 2 -koodi: pääluokat, pääryhmät tai ryhmät Muuttuja Laatuindikaattoriin liittyvän ominaisuuden koodi Indikaattori Laatuindikaattorin koodi Indikaattorin arvo Indikaattorin numeerinen arvo; laatuindikaattorin numeerinen arvo kerrottuna kymmenellä ja sen jälkeen pyöristettynä lähimpään kokonaislukuun